title: 2009/496/EF,Euratom: Europa-Parlamentets, Rådets, Kommissionens, Domstolens, Revisionsrettens, Det Europæiske Økonomiske og Sociale Udvalgs og Regionsudvalgets afgørelse af 26. juni 2009 om organisationen og driften af Kontoret for Den Europæiske Unions Publikationer

text:
               30.6.2009

               DA

               Den Europæiske Unions Tidende

               L 168/41

      EUROPA-PARLAMENTETS, RÅDETS, KOMMISSIONENS, DOMSTOLENS, REVISIONSRETTENS, DET EUROPÆISKE ØKONOMISKE OG SOCIALE UDVALGS OG REGIONSUDVALGETS AFGØRELSE

   af 26. juni 2009
   om organisationen og driften af Kontoret for Den Europæiske Unions Publikationer
   (2009/496/EF, Euratom)
   EUROPA-PARLAMENTET,
   RÅDET,
   KOMMISSIONEN,
   DOMSTOLEN,
   REVISIONSRETTEN,
   DET EUROPÆISKE ØKONOMISKE OG SOCIALE UDVALG og
   REGIONSUDVALGET HAR —
   under henvisning til traktaten om Den Europæiske Union,
   under henvisning til traktaten om oprettelse af Det Europæiske Fællesskab,
   under henvisning til traktaten om oprettelse af Det Europæiske Atomenergifællesskab, og
   ud fra følgende betragtninger:

               (1)

               Artikel 8 i afgørelse af 8. april 1965, truffet af repræsentanterne for medlemsstaternes regeringer vedrørende den foreløbige placering af visse af Fællesskabernes institutioner og tjenester (1), omhandler oprettelsen i Luxembourg af et Kontor for De Europæiske Fællesskabers Officielle Publikationer (i det følgende benævnt »kontoret«). Denne bestemmelse er senest gennemført ved afgørelse 2000/459/EF, EKSF, Euratom (2).

               (2)

               Kontoret er omfattet af de gældende regler og bestemmelser for De Europæiske Fællesskabers tjenestemænd og øvrige ansatte. Der bør tages hensyn til de nylige ændringer heraf.

               (3)

               Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3) (i det følgende benævnt »finansforordningen«) indeholder særlige bestemmelser vedrørende driften af kontoret.

               (4)

               Publikationsvirksomheden har gennemgået en betydelig teknologisk udvikling, hvortil der bør tages hensyn i forbindelse med kontorets drift.

               (5)

               Af klarhedshensyn bør afgørelse 2000/459/EF, EKSF, Euratom ophæves og erstattes af nærværende afgørelse —

         TRUFFET FØLGENDE AFGØRELSE:
   Artikel 1
   Publikationskontoret
   1.   Kontoret for Den Europæiske Unions Publikationer (i det følgende benævnt »kontoret«) er et interinstitutionelt kontor, som har til opgave på de bedst mulige betingelser at udgive De Europæiske Fællesskabers og Den Europæiske Unions institutioners publikationer.
   I denne sammenhæng er kontoret dels institutionerne behjælpelig med at opfylde deres forpligtelse til at offentliggøre lovtekster, og dels deltager det i den tekniske tilrettelæggelse og gennemførelse af informations- og kommunikationspolitikken inden for dets kompetenceområde.
   2.   Kontoret ledes af en direktør efter de strategiske retningslinjer, som fastsættes af styrelsesudvalget. Med undtagelse af de bestemmelser, der kan henføres til kontorets interinstitutionelle opgaver, og som er fastsat i nærværende afgørelse, følger kontoret Kommissionens administrative og finansielle procedurer. Kommissionen tager under udarbejdelsen af disse procedurer hensyn til kontorets særlige karakter.
   Artikel 2
   Definitioner
   I denne afgørelse forstås ved:
   1)   »udgivelse«: enhver handling med henblik på tilrettelæggelse, kontrol og tildeling af internationale standardbognumre og/eller katalognumre, fremstilling, katalogisering, indeksering, distribution, salgsfremme, salg, oplagring og arkivering af publikationer af enhver art og udformning under anvendelse af alle nuværende og fremtidige metoder
   2)   »publikationer«: enhver tekst, der udgives i en hvilken som helst form og hvilket som helst format under et internationalt standardbognummer og/eller et katalognummer
   3)   »obligatoriske publikationer«: de publikationer, der udgives i medfør af traktaterne eller andre lovtekster
   4)   »ikke-obligatoriske publikationer«: enhver publikation, der udgives med henvisning til de enkelte institutioners beføjelser
   5)   »forvaltning af ophavsret«: bekræftelsen af, at de udgivende tjenestegrene har ophavsretten eller retten til at genbruge teksten, samt kontorets forvaltning heraf for de publikationer, hvis udgivelse er overdraget til kontoret
   6)   »nettoindtægter ved salg«: summen af de fakturerede beløb med fradrag af rabat og udgifter til administration, opkrævning og bankudgifter
   7)   »institutioner«: institutioner, organer og enheder, der er oprettet ved traktaterne eller på grundlag af disse.
   Artikel 3
   Kontorets beføjelser
   1.   Kontorets beføjelser omfatter følgende områder:

               a)

               udgivelse af Den Europæiske Unions Tidende (i det følgende benævnt EU-Tidende) og sikring af dens ægthed

               b)

               udgivelse af andre obligatoriske publikationer

               c)

               udgivelse eller fælles udgivelse af ikke-obligatoriske publikationer, som er overdraget til kontoret af de enkelte institutioner inden for deres beføjelser, især som led i deres kommunikationsaktiviteter

               d)

               udgivelse eller fælles udgivelse af publikationer på kontorets eget initiativ, herunder publikationer, der har til formål at udbrede kendskabet til dets arbejde; med henblik herpå kan kontoret benytte sig af tjenesteydelseskontrakter til udførelse af oversættelsesopgaver

               e)

               udvikling, vedligeholdelse og ajourføring af dets elektroniske udgivelsestjenester beregnet for offentligheden

               f)

               tilrådighedsstillelse for offentligheden af al lovgivning og andre officielle tekster

               g)

               opbevarelse og tilrådighedsstillelse for offentligheden af alle institutionernes publikationer i elektronisk form

               h)

               tildeling af internationale standardbognumre og/eller katalognumre til institutionernes publikationer

               i)

               forvaltning af rettigheder til reproduktion og oversættelse af institutionernes publikationer

               j)

               salgsfremme og salg af de publikationer og tjenester, som det tilbyder offentligheden.

         2.   Kontoret yder institutionerne rådgivning og bistand i forbindelse med:

               a)

               planlægning og tilrettelæggelse af deres publikationsprogrammer

               b)

               gennemførelse af deres udgivelsesprojekter uanset udgivelsesform

               c)

               layout og design af deres udgivelsesprojekter

               d)

               indhentelse af oplysninger om, hvordan udviklingen er på publikationsmarkedet i medlemsstaterne, og hvilke emner og titler der formodes at nå det største publikum

               e)

               fastsættelse af oplagstal og udarbejdelse af distributionsplaner

               f)

               prisfastsættelse for publikationer og salg heraf

               g)

               salgsfremme, distribution og evaluering af deres publikationer, som enten er gratis eller leveres mod betaling

               h)

               analyse, evaluering og opbygning af hjemmesider og internettjenester beregnet for offentligheden

               i)

               udarbejdelse af rammekontrakter vedrørende udgivelsesaktiviteter

               j)

               teknologisk overvågning af udgivelsessystemer.

         Artikel 4
   Institutionernes ansvar
   1.   Det er den enkelte institution, der alene afgør, om den vil offentliggøre sine egne publikationer.
   2.   Institutionerne udgiver deres obligatoriske publikationer med hjælp fra kontorets tjenestegrene.
   3.   Institutionerne kan udgive deres ikke-obligatoriske publikationer uden kontorets mellemkomst. I så fald anmoder institutionerne kontoret om de internationale standardbognumre og/eller katalognumre og overlader kontoret en elektronisk udgave af publikationen, uanset dens format, samt efter omstændighederne to papireksemplarer af publikationen.
   4.   Institutionerne forpligter sig til at sikre alle rettigheder vedrørende reproduktion, oversættelse og distribution af alle væsentlige dele af en publikation.
   5.   Institutionerne forpligter sig til at udarbejde en distributionsplan, der skal godkendes af kontoret, for deres publikationer.
   6.   Institutionerne kan indgå tjenesteydelsesaftaler med kontoret med henblik på at fastlægge detaljerne i deres samarbejde.
   Artikel 5
   Kontorets opgaver
   1.   I udførelsen af kontorets opgaver indgår bl.a. følgende:

               a)

               indsamling af de dokumenter, der skal udgives

               b)

               forberedelse, grafisk tilrettelæggelse, korrekturlæsning, layout og verifikation af tekster og øvrige elementer uanset format eller form under hensyntagen til dels institutionernes anvisninger og dels de typografiske og sproglige udformningsstandarder, som er aftalt med institutionerne

               c)

               indeksering og katalogisering af publikationer

               d)

               dokumentationsanalyse af tekster offentliggjort i EU-Tidende og andre officielle tekster

               e)

               konsolidering af lovtekster

               f)

               forvaltning, udvikling, ajourføring og distribution af den flersprogede tesaurus Eurovoc

               g)

               trykning, som foretages af kontorets leverandører

               h)

               tilsyn med udførelsen af arbejdet

               i)

               kvalitetskontrol

               j)

               godkendelse af kvalitet og kvantitet

               k)

               fysisk og elektronisk distribution af EU-Tidende, officielle tekster, som ikke offentliggøres i EU-Tidende, og andre ikke-obligatoriske publikationer

               l)

               oplagring

               m)

               fysisk og elektronisk arkivering

               n)

               genoptrykning af udgåede publikationer og trykning på bestilling

               o)

               udarbejdelse af et konsolideret katalog over institutionernes publikationer

               p)

               salg inklusive udstedelse af faktura, opkrævning og indbetaling af indtægter og administration af fordringer

               q)

               salgsfremme

               r)

               oprettelse, indkøb, forvaltning, ajourføring, tilsyn og kontrol af institutionernes mailinglister og oprettelse af målrettede mailinglister.

         2.   Inden for rammerne af sin egen kompetence eller på grundlag af institutionernes delegation af beføjelsen som anvisningsberettiget foretager kontoret følgende:

               a)

               indgåelse af offentlige kontrakter, inklusive indgåelse af juridiske forpligtelser

               b)

               finansiel opfølgning af kontrakter med leverandører

               c)

               afvikling af udgiftsforpligtelser, herunder godkendelse af kvalitet og kvantitet, og undertegnelse af en betalingsgodkendelse

               d)

               anvisning af udgifter

               e)

               forvaltning af indtægter.

         Artikel 6
   Styrelsesudvalg
   1.   Der nedsættes et styrelsesudvalg, hvori de underskrivende institutioner er repræsenterede. Styrelsesudvalget består af Domstolens justitssekretær, Rådets vicegeneralsekretær samt generalsekretærerne for de øvrige institutioner eller deres repræsentanter. Den Europæiske Centralbank deltager i styrelsesudvalgets arbejde som observatør.
   2.   Styrelsesudvalget udpeger en formand blandt sine medlemmer for en toårig periode.
   3.   Styrelsesudvalget træder sammen på formandens initiativ eller efter anmodning fra en institution og mindst fire gange om året.
   4.   Styrelsesudvalget vedtager sin forretningsorden, som offentliggøres i EU-Tidende.
   5.   Styrelsesudvalgets afgørelser træffes med simpelt flertal, såfremt intet andet er bestemt.
   6.   Institutioner, der har underskrevet nærværende afgørelse, har hver især én stemme i styrelsesudvalget.
   Artikel 7
   Styrelsesudvalgets opgaver og ansvar
   1.   Uanset bestemmelserne i artikel 6 træffer styrelsesudvalget følgende afgørelser med enstemmighed i institutionernes fælles interesse og inden for rammerne af kontorets beføjelser:

               a)

               Efter forslag fra direktøren vedtager det kontorets strategiske målsætninger og bestemmelserne vedrørende dets drift.

               b)

               Det fastsætter retningslinjerne for kontorets generelle politikker, bl.a. vedrørende salg, distribution og udgivelse, og tilser, at kontoret bidrager til tilrettelæggelsen og gennemførelsen af informations- og kommunikationspolitikkerne inden for dets kompetenceområder.

               c)

               Det vedtager på grundlag af et udkast udfærdiget af kontorets direktør en årsberetning til forelæggelse for institutionerne om strategiens gennemførelse og om de ydelser, som kontoret har leveret; det sender hvert år inden den 1. maj beretningen om det foregående regnskabsår til institutionerne.

               d)

               Inden for rammerne af budgetproceduren for kontorets driftsbudget godkender det overslaget over kontorets indtægter og udgifter.

               e)

               Det godkender kriterierne for kontorets omkostningsregnskab, som fastlægges af kontorets direktør.

               f)

               Det tilstiller institutionerne forslag til forbedring af kontorets drift.

         2.   Styrelsesudvalget følger de retningslinjer, der fastsættes af de interinstitutionelle organer, der tager sig af kommunikation og information, med henblik herpå. Styrelsesudvalgets formand er hvert år i kontakt med disse organer.
   3.   Det er styrelsesudvalgets formand, der i sin egenskab af repræsentant for det interinstitutionelle samarbejde optræder som kontaktperson i forhold til dechargemyndigheden, når der træffes strategiske beslutninger inden for kontorets kompetenceområder.
   4.   Styrelsesudvalgets formand og kontorets direktør fastlægger efter fælles aftale bestemmelser for gensidig orientering og kommunikation som grundlag for deres forbindelser. Denne aftale sendes som orientering til styrelsesudvalgets medlemmer.
   Artikel 8
   Kontorets direktør
   Kontorets direktør er med referat til styrelsesudvalget og inden for rammerne af dettes beføjelser ansvarlig for kontorets drift. Med hensyn til anvendelsen af de administrative og finansielle procedurer handler han med referat til Kommissionen.
   Artikel 9
   Opgaver og ansvar for kontorets direktør
   1.   Kontorets direktør varetager styrelsesudvalgets sekretariatsfunktion og aflægger beretning til udvalget om udførelsen af sine opgaver i form af kvartalsrapporter.
   2.   Kontorets direktør forelægger styrelsesudvalget forslag til forbedring af kontorets drift.
   3.   Efter at have hørt styrelsesudvalget fastsætter kontorets direktør, hvilke ydelser kontoret kan udføre for institutionerne mod betaling og til hvilken tarif.
   4.   Kontorets direktør vedtager efter at have indhentet styrelsesudvalgets godkendelse, efter hvilke kriterier kontoret skal føre sit omkostningsregnskab. Han definerer efter aftale med Kommissionens regnskabsfører, hvilke bestemmelser der skal gælde for regnskabssamarbejdet mellem kontoret og institutionerne.
   5.   Som led i budgetproceduren for kontorets driftsbudget udarbejder kontorets direktør et udkast til indtægts- og udgiftsoverslag for kontoret. Disse forslag sendes efter at være blevet godkendt i styrelsesudvalget til Kommissionen.
   6.   Kontorets direktør beslutter, om og på hvilke vilkår publikationer fra tredjeparter kan udgives.
   7.   Kontorets direktør deltager i de interinstitutionelle informations- og kommunikationsaktiviteter, der ligger inden for kontorets kompetenceområde.
   8.   Med hensyn til udgivelsen af lovgivning og officielle dokumenter vedrørende lovgivningsproceduren, inklusive EU-Tidende, er det direktøren, der:

               a)

               foranlediger, at de kompetente myndigheder i hver institution træffer de principbeslutninger, der skal anvendes af alle

               b)

               fremsætter forslag til forbedring af opbygningen og udformningen af EU-Tidende og de officielle lovtekster

               c)

               fremsætter forslag til institutionerne om ensartet udformning af de tekster, der skal offentliggøres

               d)

               undersøger eventuelle vanskeligheder i forbindelse med det daglige arbejde og udsteder inden for kontorets rammer de nødvendige forskrifter og fremsætter over for institutionerne forslag til løsning af sådanne vanskeligheder.

         9.   Kontorets direktør udarbejder i overensstemmelse med finansforordningen en årsberetning, som dækker forvaltningen af de bevillinger, som det ved delegation har fået overdraget af Kommissionen og de øvrige institutioner i henhold til finansforordningen. Beretningen stiles til Kommissionen og de berørte institutioner og sendes til orientering til styrelsesudvalget.
   10.   Som led i overdragelsen af midler fra Kommissionen og gennemførelsen af budgettet aftales det efter fælles overenskomst, hvilke informations- og høringsbestemmelser der skal gælde for forholdet mellem medlemmet af Kommissionen med ansvar for forbindelserne til kontoret og kontorets direktør.
   11.   Kontorets direktør har ansvaret for gennemførelsen af de strategiske målsætninger, som styrelsesudvalget har fastsat, og for en forsvarlig forvaltning af kontoret og dets aktiviteter og for forvaltningen af dets budget.
   12.   Med henblik på de tilfælde, hvor kontorets direktør er fraværende eller ikke til rådighed, udpeges en stedfortræder efter de gældende regler på grundlag af lønklasse og anciennitet, medmindre styrelsesudvalget efter forslag fra dets formand eller kontorets direktør vedtager en anden rækkefølge.
   13.   I form af kvartalsrapporter underretter kontorets direktør institutionerne om ressourceplanlægningen og -forbruget samt om arbejdets forløb.
   Artikel 10
   Personale
   1.   Udnævnelse til stillingerne som generaldirektør og direktør foretages af Kommissionen på grundlag af en enstemmig positiv indstilling fra styrelsesudvalget. Generaldirektøren og direktørerne (lønklasse AD 16/AD 15/AD 14) er omfattet af Kommissionens bestemmelser om mobilitet og evaluering af seniormanagere. Når den normale mobilitetsfrist, jf. de gældende bestemmelser, nærmer sig for en tjenestemand i et sådant embede, underretter Kommissionen styrelsesudvalget, som kan afgive en enstemmig udtalelse herom.
   2.   De procedurer, der eventuelt skal gennemføres forud for udnævnelse af tjenestemænd og øvrige ansatte til stillingerne som generaldirektør (lønklasse AD 16/AD 15) og direktør (lønklasse AD 15/AD 14) i kontoret, herunder bl.a. udarbejdelse af stillingsopslag, gennemgang af ansøgninger og udnævnelse af udvælgelseskomitéer vedrørende sådanne stillinger, gennemføres i tæt samarbejde med styrelsesudvalget.
   3.   Hvad angår kontorets tjenestemænd og øvrige ansatte, udøves beføjelserne som ansættelsesmyndighed (AIPN) og som myndighed, der har kompetence til at indgå ansættelseskontrakter (AHCC), af Kommissionen. Kommissionen kan delegere visse af sine beføjelser inden for Kommissionen og til kontorets direktør. Hvis der gives delegation, sker det på samme betingelser som for Kommissionens generaldirektører.
   4.   Med forbehold af stk. 2 gælder de bestemmelser og procedurer, Kommissionen vedtager med henblik på gennemførelse af vedtægten for tjenestemænd og ansættelsesvilkårene for de øvrige ansatte i De Europæiske Fællesskaber, for tjenestemænd og øvrige ansatte, der gør tjeneste i kontoret, på samme vilkår som for Kommissionens tjenestemænd og øvrige ansatte med tjenestested i Luxembourg.
   5.   Ledige stillinger i kontoret bekendtgøres for personalet i alle institutioner, så snart ansættelsesmyndigheden eller myndigheden, der har kompetence til at indgå ansættelseskontrakter, har besluttet at besætte stillingen.
   6.   Kontorets direktør underretter en gang i kvartalet styrelsesudvalget om personaleforvaltningen.
   Artikel 11
   Finansielle aspekter
   1.   Bevillingerne til kontoret, som opføres samlet under en særlig budgetpost i budgetsektionen for Kommissionen, udspecificeres i et bilag til den pågældende sektion. Dette bilag har form af en oversigt over indtægter og udgifter, som er inddelt på samme måde som budgettets sektioner.
   2.   Stillingsfortegnelsen for kontoret er vedlagt som bilag til oversigten over Kommissionens personale.
   3.   Institutionerne er hver især anvisningsberettigede for bevillingerne til »publikationsudgifter« på deres budget.
   4.   De enkelte institutioner kan delegere beføjelsen som anvisningsberettiget til direktøren for kontoret, for så vidt angår forvaltningen af bevillinger under deres sektion, og fastsætter begrænsningerne og vilkårene for en sådan delegation i overensstemmelse med finansforordningen. Kontorets direktør underretter en gang i kvartalet styrelsesudvalget om delegationerne.
   5.   Kontorets budget- og finansforvaltning gennemføres under overholdelse af finansforordningen og dens gennemførelsesbestemmelser og den finansielle ramme, der er gældende i Kommissionen, hvilket også gælder bevillinger, der er modtaget ved delegation fra andre institutioner end Kommissionen.
   6.   Kontorets regnskab føres i overensstemmelse med de regnskabsbestemmelser og -metoder, som Kommissionens regnskabsfører har godkendt. Kontoret fører særskilt regnskab for salget af EU-Tidende og de øvrige publikationer. Nettoindtægten ved salg indbetales til institutionerne.
   Artikel 12
   Kontrol
   1.   Funktionen som intern revisor for kontoret varetages i overensstemmelse med finansforordningen af Kommissionens interne revisor. I lighed med, hvad der gælder for Kommissionens generaldirektorater og tjenestegrene, etablerer kontoret en intern revisionsenhed. Institutionerne kan anmode kontorets direktør om, at kontorets interne revisionsenhed inddrager specifikke revisioner i sit arbejdsprogram.
   2.   Kontoret besvarer alle spørgsmål, der ligger inden for dets beføjelser, fra Det Europæiske Kontor for Bekæmpelse af Svig (OLAF). Med henblik på at beskytte Den Europæiske Unions interesser indgår styrelsesudvalgets formand og OLAF's direktør en aftale om, hvordan den gensidige information skal foregå.
   Artikel 13
   Klager og anmodninger
   1.   Kontoret er ansvarlig for besvarelse af henvendelser fra Den Europæiske Ombudsmand og Den Europæiske Tilsynsførende for Databeskyttelse, i det omfang de ligger inden for dets beføjelser.
   2.   Alle sagsanlæg inden for kontorets kompetenceområder rettes mod Kommissionen.
   Artikel 14
   Aktindsigt
   1.   Kontorets direktør træffer de beslutninger, der omhandles i artikel 7 i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (4). Hvis der gives afslag, er det Kommissionens generalsekretær, der besvarer en fornyet begæring om aktindsigt.
   2.   Kontoret fører et dokumentregister, jf. artikel 11 i forordning (EF) nr. 1049/2001.
   Artikel 15
   Ophævelse
   Afgørelse 2000/459/EF, EKSF, Euratom ophæves.
   Henvisninger til den ophævede afgørelse gælder som henvisninger til nærværende afgørelse.
   Artikel 16
   Virkning
   Denne afgørelse har virkning fra dagen efter offentliggørelsen i Den Europæiske Unions Tidende.

      Udfærdiget i Bruxelles og Luxembourg, 26. juni 2009.

            På Europa-Parlamentets vegne

         H.-G. PÖTTERING

            Formand

            På Rådets vegne

         K. SCHWARZENBERG

            Formand

            På Kommissionens vegne

         J. M. BARROSO

            Formand

            På Domstolens vegne

         V. SKOURIS

            Præsident

            På Revisionsrettens vegne

         V. M. SILVA CALDEIRA

            Formand

            På Det Europæiske Økonomiske og Sociale Udvalgs vegne

         M. SEPI

            Formand

            På Regionsudvalgets vegne

         L. VAN DEN BRANDE

            Formand

      (1)  EFT 152 af 13.7.1967, s. 18.

      (2)  EFT L 183 af 22.7.2000, s. 12.

      (3)  EFT L 248 af 16.9.2002, s. 1.

      (4)  EFT L 145 af 31.5.2001, s. 43.


title: 2007/660/EF: Rådets afgørelse af 9. oktober 2007 om beskikkelse af fire nederlandske medlemmer af og fire nederlandske suppleanter til Regionsudvalget

text:
               13.10.2007

               DA

               Den Europæiske Unions Tidende

               L 270/15

      RÅDETS AFGØRELSE

   af 9. oktober 2007
   om beskikkelse af fire nederlandske medlemmer af og fire nederlandske suppleanter til Regionsudvalget
   (2007/660/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra den nederlandske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF (1) om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010.

               (2)

               Der er blevet to pladser ledige som medlemmer af Regionsudvalget, efter at Piet BIJMANs og Jan Pieter LOKKERs mandat er udløbet. Der er blevet to pladser ledige som medlemmer, efter at Geert JANSEN og Onno HOES er trådt tilbage. Der er blevet fire pladser ledige som suppleanter, efter at Wim van GELDERs, Sipke SWIERSTRAs, René van DIESSENs og Martin EURLINGs mandat er udløbet —

         TRUFFET FØLGENDE AFGØRELSE:
   Artikel 1
   Som medlemmer af og suppleanter til Regionsudvalget for den resterende del af mandatperioden, dvs. indtil den 25. januar 2010, beskikkes:

               som medlemmer:

                           Co VERDAAS, gedeputeerde in de provincie Gelderland,

                           Ms Johanna MAIJ-WEGGEN, Commissaris der Koningin in de provincie Noord-Brabant,

                           Léon FRISSEN, Commissaris der Koningin in de provincie Limburg,

                           Rob BATS, gedeputeerde in de provincie Drenthe,

                     og

               som suppleanter:

                           Carla PEIJS, Commissaris der Koningin in de provincie Zeeland,

                           Sjoerd GALEMA, gedeputeerde in de provincie Friesland,

                           Joop BINNEKAMP, gedeputeerde in de provincie Utrecht,

                           Dick BUURSINK, gedeputeerde in de provincie Overijssel.

         Artikel 2
   Denne afgørelse har virkning fra dagen for vedtagelsen.

      Udfærdiget i Luxembourg, den 9. oktober 2007.

            På Rådets vegne

         F. TEIXEIRA DOS SANTOS

            Formand

      (1)  EUT L 56 af 25.2.2006, s. 75.


title: Rådets afgørelse 2005/451/RIA af 13. juni 2005 om fastsættelse af datoen for anvendelse af visse bestemmelser i forordning (EF) nr. 871/2004 om indførelse af nye funktioner i Schengen-informationssystemet, bl.a. med henblik på terrorismebekæmpelse

text:
               21.6.2005

               DA

               Den Europæiske Unions Tidende

               L 158/26

         RÅDETS AFGØRELSE 2005/451/RIA
   af 13. juni 2005
   om fastsættelse af datoen for anvendelse af visse bestemmelser i forordning (EF) nr. 871/2004 om indførelse af nye funktioner i Schengen-informationssystemet, bl.a. med henblik på terrorismebekæmpelse
   RÅDET FOR DEN EUROPÆISKE UNION HAR —
   under henvisning til Rådets forordning (EF) nr. 871/2004 af 29. april 2004 om indførelse af nye funktioner i Schengen-informationssystemet, bl.a. med henblik på terrorismebekæmpelse (1), i det følgende benævnt »forordningen«, særlig artikel 2, stk. 2, og
   ud fra følgende betragtninger:

               (1)

               Rådet vedtog den 24. februar 2005 afgørelse 2005/211/RIA om indførelse af nye funktioner i Schengen-informationssystemet, herunder i forbindelse med terrorismebekæmpelse (2).

               (2)

               I medfør af artikel 2, stk. 1, 2 og 3, i ovennævnte afgørelse får en række af dens bestemmelser virkning fra de datoer, der er fastsat i disse stykker.

               (3)

               Det er hensigtsmæssigt at lade enslydende bestemmelser i forordningen få virkning fra samme datoer.

               (4)

               Efter artikel 2, stk. 2, i forordningen anvendes den fra en dato, der fastsættes af Rådet, så snart de nødvendige forudgående betingelser er opfyldt, og Rådet kan beslutte at fastsætte forskellige datoer for forskellige bestemmelsers anvendelse.

               (5)

               De forudgående betingelser, der nævnes i artikel 2, stk. 2, i forordningen, er opfyldt for så vidt angår artikel 1, stk. 1, 3, 7 og 8, heri.

               (6)

               For Islands og Norges vedkommende udgør denne afgørelse en udbygning af de bestemmelser i Schengen-reglerne, som omhandlet i aftalen indgået mellem Rådet for Den Europæiske Union og Republikken Island og Kongeriget Norge om disse staters associering i gennemførelsen, anvendelsen og udviklingen af Schengen-reglerne (3), som falder ind under det område, der er omhandlet i artikel 1, litra G, i Rådets afgørelse 1999/437/EF af 17. maj 1999 om visse gennemførelsesbestemmelser til nævnte aftale (4).

               (7)

               For så vidt angår Schweiz udgør denne afgørelse en udbygning af de bestemmelser i Schengen-reglerne som omhandlet i aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengen-reglerne (5), der falder ind under det område, der er omhandlet i artikel 1, litra G, i afgørelse 1999/437/EF sammenholdt med artikel 4, stk. 1, i Rådets afgørelser af 25. oktober 2004 om undertegnelse på henholdsvis Den Europæiske Unions vegne og Det Europæiske Fællesskabs vegne af og midlertidig anvendelse af visse bestemmelser i nævnte aftale (6) —

         TRUFFET FØLGENDE AFGØRELSE:
   Artikel 1
   1.   Artikel 1, stk. 1 og 3, i forordningen finder anvendelse fra den 13. juni 2005.
   2.   Artikel 1, stk. 7 og 8, i forordningen finder anvendelse fra den 11. september 2005.
   3.   Artikel 1, stk. 1, 3, 7 og 8, i forordningen finder for Islands og Norges vedkommende anvendelse fra den 10. december 2005.
   Artikel 2
   Denne afgørelse har virkning fra dagen for vedtagelsen. Den offentliggøres i Den Europæiske Unions Tidende.

      Udfærdiget i Luxembourg, den 13. juni 2005.

            På Rådets vegne

         J. ASSELBORN

            Formand

      (1)  EUT L 162 af 30.4.2004, s. 29.

      (2)  EUT L 68 af 15.3.2005, s. 44.

      (3)  EFT L 176 af 10.7.1999, s. 36.

      (4)  EFT L 176 af 10.7.1999, s. 31.

      (5)  Rådsdokument 13054/04 tilgængeligt på http://register.consilium.eu.int

      (6)  EUT L 368 af 15.12.2004, s. 26, og EUT L 370 af 17.12.2004, s. 78.


title: 2014/656/EU: Rådets afgørelse af 8. september 2014 om beskikkelse af et italiensk medlem af Regionsudvalget

text:
               9.9.2014

               DA

               Den Europæiske Unions Tidende

               L 268/14

         RÅDETS AFGØRELSE
   af 8. september 2014
   om beskikkelse af et italiensk medlem af Regionsudvalget

      (2014/656/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den italienske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet en plads ledig som medlem af Regionsudvalget, efter at Mercedes BRESSOs mandat er udløbet —

         VEDTAGET DENNE AFGØRELSE:
   Artikel 1
   Følgende beskikkes som medlem af Regionsudvalget for den resterende del af den nuværende mandatperiode, dvs. indtil den 25. januar 2015:

               —

               Francesco PIGLIARU, Presidente della Regione Sardegna.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 8. september 2014.

            På Rådets vegne

         S. GOZI

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


Avis juridique important

|

E1994C0194

EFTA-TILSYNSMYNDIGHEDENS BESLUTNING Nr. 194/94/KOL af 30. november 1994 om godkendelse af nationale planer for godkendelse af fjerkrævirksomheder i visse EFTA-stater

EF-Tidende nr. L 383 af 31/12/1994 s. 0045 - 0046

EFTA-TILSYNSMYNDIGHEDENS BESLUTNING Nr. 194/94/KOL af 30. november 1994 om godkendelse af nationale planer for godkendelse af fjerkrævirksomheder i visse EFTA-stater EFTA-TILSYNSMYNDIGHEDEN HAR -under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),under henvisning til den i kapitel 1, punkt 4, i bilag I til aftalen om Det Europæiske Økonomiske Samarbejdsområde omhandlede retsakt om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (Rådets direktiv 90/539/EØF, i det følgende benævnt »fjerkræretsakten«), særlig artikel 3, stk. 2,under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra e), ogud fra følgende betragtninger:Finland har ved skrivelse af 18. februar 1994, Sverige ved skrivelse af 12. april 1994 og Norge ved skrivelse af 14. juli 1994 forelagt EFTA-Tilsynsmyndigheden nationale planer for godkendelse af fjerkrævirksomheder;planerne blevet gennemgået og fundet i overensstemmelse med kravene i fjerkræretsakten, særlig bilag II;de i denne beslutning fastsatte foranstaltninger er i overensstemmelse med udtalelse fra EFTA-Veterinærudvalget, der bistår EFTA-Tilsynsmyndigheden -VEDTAGET FØLGENDE BESLUTNING:1. De planer, som de i bilaget omhandlede EFTA-stater forelægger med henblik på godkendelse af virksomheder, godkendes hermed efter artikel 3, stk. 2, i den i kapitel I, punkt 4, i bilag I til aftalen om Det Europæiske Økonomiske Samarbejdsområde omhandlede retsakt om dyresundhedsmæssige betingelser for samhandelen inden for Fællesskabet med fjerkræ og rugesæg samt for indførsel heraf fra tredjelande (Rådets direktiv 90/539/EØF).2. De i bilaget omhandlede EFTA-stater sætter senest den 1. december 1994 de nødvendige love og administrative bestemmelser i kraft for at gennemføre de planer, der omhandles i artikel 1.3. De i bilaget omhandlede EFTA-stater meddeler EFTA-Tilsynsmyndigheden teksten til de nationale love og administrative bestemmelser, som vedtages for at efterkomme denne beslutning.4. Denne beslutning træder i kraft den 1. december 1994.5. Denne beslutning er rettet til de i bilag omhandlede EFTA-stater.6. Kun den engelske udgave af denne beslutning er autentisk.Udfærdiget i Bruxelles, den 30. november 1994.På EFTA-Tilsynsmyndighedens vegnePekka SÄILÄMedlem af kollegietBILAG EFTA-stater med godkendte nationale planer for godkendelse af fjerkrævirksomheder i henhold til fjerkræaktens artikel 3, stk. 2 FinlandNorgeSverige


title: Rådets afgørelse 2011/857/FUSP af 19. december 2011 om ændring og forlængelse af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)

text:
               21.12.2011

               DA

               Den Europæiske Unions Tidende

               L 338/52

         RÅDETS AFGØRELSE 2011/857/FUSP
   af 19. december 2011
   om ændring og forlængelse af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 12. december 2005 fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah) (1).

               (2)

               Den 26. maj 2011 vedtog Rådet afgørelse 2011/312/FUSP (2) om ændring af fælles aktion 2005/889/FUSP og om forlængelse heraf indtil den 31. december 2011.

               (3)

               Den 8. november 2011 anbefalede Den Udenrigs- og Sikkerhedspolitiske Komité (PSC) en teknisk forlængelse af EU BAM Rafah med yderligere seks måneder.

               (4)

               EU BAM Rafah bør forlænges yderligere fra den 1. januar 2012 til den 30. juni 2012 på grundlag af sit nuværende mandat.

               (5)

               Det er også nødvendigt at fastsætte det finansielle referencegrundlag til dækning af udgifterne i forbindelse med EU BAM Rafah for perioden fra den 1. januar 2012 til den 30. juni 2012.

               (6)

               EU BAM Rafah vil blive gennemført under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union —

         VEDTAGET DENNE AFGØRELSE:
   Artikel 1
   I fælles aktion 2005/889/FUSP foretages følgende ændringer:

               1)

               Artikel 12 affattes således:
               »Artikel 12
               Sikkerhed
               1.   Den øverstbefalende for den civile operation udstikker retningslinjer for missionschefens planlægning af sikkerhedsforanstaltninger og sikrer, at de i forbindelse med EU BAM Rafah gennemføres korrekt og effektivt i overensstemmelse med artikel 5 og 9, i samråd med direktoratet for sikkerhed i Tjenesten for EU's Optræden Udadtil (»EU-Udenrigstjenesten«).
               2.   Missionschefen er ansvarlig for EU BAM Rafahs sikkerhed og for at sikre overholdelse af de minimumssikkerhedskrav, der gælder for EU BAM Rafah, i overensstemmelse med Unionens politik for sikkerhed for personale, der er udstationeret uden for Unionen i en operativ funktion i medfør af afsnit V i traktaten og instrumenter i tilknytning hertil.
               3.   Missionschefen bistås af en overordnet ansvarlig for missionens sikkerhed (SMSO), der refererer til missionschefen, og som også har et tæt praktisk samarbejde med EU-Udenrigstjenestens direktorat for sikkerhed.
               4.   Medlemmer af EU BAM Rafahs personale skal gennemgå obligatorisk sikkerhedstræning, inden de tiltræder deres stilling, i overensstemmelse med OPLAN. De skal også jævnligt have genopfriskningskurser i selve indsatsområdet, som organiseres af SMSO.«.

               2)

               Artikel 13, stk. 1, affattes således:
               »1.   Det finansielle referencegrundlag til dækning af udgifterne i forbindelse med EU BAM Rafah for perioden fra den 25. november 2005 til den 31. december 2011 udgør 21 570 000 EUR.
               Det finansielle referencegrundlag til dækning af udgifterne i forbindelse med EU BAM Rafah for perioden fra den 1. januar 2012 til den 30. juni 2012 udgør 970 000 EUR.«.

               3)

               Artikel 16, stk. 2, affattes således:
               »Den udløber den 30. juni 2012.«.

         Artikel 2
   Denne afgørelse træder i kraft på dagen for vedtagelsen.
   Den anvendes fra den 1. januar 2012.

      Udfærdiget i Bruxelles, den 19. december 2011.

            På Rådets vegne

         M. DOWGIELEWICZ

            Formand

      (1)  EUT L 327 af 14.12.2005, s. 28.

      (2)  EUT L 140 af 27.5.2011, s. 55.


title: 2008/540/EF: Europa-Parlamentets afgørelse af 24. april 2007 om afslutning af regnskaberne for gennemførelsen af budgettet for 6., 7., 8. og 9. Europæiske Udviklingsfond for regnskabsåret 2005

text:
               15.7.2008

               DA

               Den Europæiske Unions Tidende

               L 187/197

      EUROPA-PARLAMENTETS AFGØRELSE

   af 24. april 2007
   om afslutning af regnskaberne for gennemførelsen af budgettet for 6., 7., 8. og 9. Europæiske Udviklingsfond for regnskabsåret 2005
   (2008/540/EF)
   EUROPA-PARLAMENTET,
   der henviser til Kommissionens beretning om opfølgning af dechargeafgørelserne for 2004 (KOM(2006) 0641 og bilag (SEK(2006) 1376),
   der henviser til balancer og regnskaber for 6., 7., 8. og 9. Europæiske Udviklingsfond for regnskabsåret 2005 (KOM(2006) 0429 — C6-0264/2006) (1),
   der henviser til beretningen om den økonomiske forvaltning af 6., 7., 8. og 9. Europæiske Udviklingsfond for året 2005 (KOM(2006) 0405),
   der henviser til Revisionsrettens årsberetning for regnskabsåret 2005 om 6., 7, 8. og 9. Europæiske Udviklingsfonds aktiviteter med de kontrollerede institutionernes svar (2),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (3),
   der henviser til Rådets henstillinger af 27. februar 2007 (6061/2007 — C6-0094/2007, 6062/2007 — C6-0095/2007, 6063/2007 — C6-0096/2007, 6064/2007 — C6-0097/2007),
   der henviser til artikel 33 i den interne aftale af 20. december 1995 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand inden for anden finansprotokol til fjerde AVS-EF- konvention (4),
   der henviser til artikel 32 i den interne aftale af 18. september 2000 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou, Benin, samt om finansiel bistand til de oversøiske lande og territorier, på hvilke EF-traktatens fjerde del finder anvendelse (5),
   der henviser til EF-traktatens artikel 276,
   der henviser til artikel 74 i finansforordningen af 16. juni 1998 vedrørende samarbejdet med henblik på udviklingsfinansiering under fjerde AVS/EF-konvention (6),
   der henviser til artikel 119 i finansforordningen af 27. marts 2003 for den 9. Europæiske Udviklingsfond (7),
   der henviser til forretningsordenens artikel 70, artikel 71, tredje led, og bilag V,
   der henviser til betænkning fra Budgetkontroludvalget og udtalelse fra Udviklingsudvalget (A6-0115/2007),

               1.

               noterer sig nedenstående endelige årsregnskab for 6., 7., 8. og 9. Europæiske Udviklingsfond:
               Tabel 1
               Den kumulerede udnyttelse af EUF’s midler pr. 31. december 2005

                           (millioner euro)

                           Stillingen pr. udgangen af 2004

                           Budgetgennemførelse i regnskabsåret 2005

                           Stillingen pr. udgangen af 2005

                           Samlet beløb

                           Udnyttel sesgrad % (9)

                           6. EUF

                           7. EUF

                           8. EUF

                           9. EUF

                           Samlet beløb

                           6. EUF

                           7. EUF

                           8. EUF

                           9. EUF

                           Samlet beløb (3)

                           Udnyttel-sesgrad % (9)

                           A — MIDLER (8)

                           43 801,8

                           -24,6

                           -86,1

                           - 275,1

                           1 038,9

                           653,2

                           741,8

                           10 781,6

                           11 315,6

                           14 943,0

                           44 455,0

                           B — UDNYTTELSE

                                       1.

                                       Finansielle forpligtelser

                           35 692,2

                           81,5

                           -24,6

                           -86,1

                           - 275,1

                           3 420,8

                           3 035,1

                           7 414,8

                           10 781,6

                           11 315,6

                           9 215,3

                           38 727,3

                           87,1

                                       2.

                                       Specifikke retlige forpligtelser

                           30 313,2

                           69,2

                           -1,3

                           110,5

                           472,0

                           2 070,9

                           2 652,1

                           7 377,0

                           10 529,0

                           10 247,2

                           4 812,1

                           32 965,3

                           74,2

                                       3.

                                       Betalinger (9)

                           25 918,0

                           59,2

                           21,6

                           235,3

                           854,1

                           1 373,7

                           2 484,7

                           7 333,7

                           10 084,9

                           8 385,2

                           2 598,9

                           28 402,7

                           63,9

                           C — Restbeløb til udbetaling (B1-B3)

                           9 774,2

                           22,3

                           81,1

                           696,7

                           2 930,3

                           6 616,4

                           10 324,5

                           23,2

                           D — Disponibelt beløb (A-B1)

                           8 109,6

                           18,5

                           0,0

                           0,0

                           0,0

                           5 727,7

                           5 727,7

                           12,9

                              Kilde: Revisionsretten på grundlag af EUF's beretninger om den økonomiske forvaltning og årsopgørelserne pr. 31. december 2005.

               2.

               godkender afslutningen af regnskaberne for gennemførelsen af budgettet for 6., 7., 8. og 9. Europæiske Udviklingsfond for regnskabsåret 2005;

               3.

               pålægger sin formand at sende denne afgørelse til Rådet, Kommissionen, Domstolen, Revisionsretten og Den Europæiske Investeringsbank og sørge for, at den offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 265 af 31.10.2006, s. 1.

      (2)  EUT C 263 af 31.10.2006, s. 205.

      (3)  EUT C 263 af 31.10.2006, s. 213.

      (4)  EFT L 156 af 29.5.1998, s. 108.

      (5)  EFT L 317 af 15.12.2000, s. 355.

      (6)  EFT L 191 af 7.7.1998, s. 53.

      (7)  EUT L 83 af 1.4.2003, s. 1.

      (8)  Oprindelig tildeling til 6., 7., 8. og 9. EUF, renter, diverse midler og overførsler fra tidligere EUF.

      (9)  I % af midlerne.

      Kilde: Revisionsretten på grundlag af EUF's beretninger om den økonomiske forvaltning og årsopgørelserne pr. 31. december 2005.


title: 2006/174/EF: Rådets afgørelse af  27. februar 2006  om ændring af afgørelse 2000/24/EF med henblik på at medtage Maldiverne på listen over omfattede lande som følge af tsunamierne i Det Indiske Ocean i december 2004

text:
               3.3.2006

               DA

               Den Europæiske Unions Tidende

               L 62/26

      RÅDETS AFGØRELSE

   af 27. februar 2006
   om ændring af afgørelse 2000/24/EF med henblik på at medtage Maldiverne på listen over omfattede lande som følge af tsunamierne i Det Indiske Ocean i december 2004
   (2006/174/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 181 A,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Tsunamierne i området omkring Det Indiske Ocean den 26. december 2004 forårsagede store skader i visse kystregioner i de omkringliggende lande.

               (2)

               Den Europæiske Investeringsbank har fundet frem til en række mulige projekter i de hårdest ramte lande, herunder Maldiverne, som kan være til gavn for samfund, der har lidt direkte eller indirekte tab som følge af tsunamierne.

               (3)

               I Rådets afgørelse 2000/24/EF af 22. december 1999 om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (Central- og Østeuropa, Middelhavslandene, Latinamerika og Asien samt Den Sydafrikanske Republik) (2) er Maldiverne ikke medtaget på listen over omfattede lande.

               (4)

               Afgørelse 2000/24/EF bør ændres i overensstemmelse hermed —

         TRUFFET FØLGENDE AFGØRELSE:
   Artikel 1
   I artikel 1, stk. 2, fjerde led, i afgørelse 2000/24/EF indsættes ordet »Maldiverne« mellem ordene »Malaysia« og »Mongoliet«.
   Artikel 2
   Denne afgørelse har virkning fra dagen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 27. februar 2006.

            På Rådets vegne

         U. PLASSNIK

            Formand

      (1)  Udtalelse af 17.1.2006 (endnu ikke offentliggjort i EUT).

      (2)  EFT L 9 af 13.1.2000, s. 24. Senest ændret ved afgørelse 2005/47/EF (EUT L 21 af 25.1.2005, s. 9).


title: 2014/669/EU: Rådets afgørelse af 23. juni 2014 om undertegnelse på Den Europæiske Unions vegne af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår bestemmelserne vedrørende behandling af tredjelandsstatsborgere, der er lovligt beskæftigede arbejdstagere på den anden parts område

text:
               20.9.2014

               DA

               Den Europæiske Unions Tidende

               L 278/6

         RÅDETS AFGØRELSE
   af 23. juni 2014
   om undertegnelse på Den Europæiske Unions vegne af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår bestemmelserne vedrørende behandling af tredjelandsstatsborgere, der er lovligt beskæftigede arbejdstagere på den anden parts område

      (2014/669/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 79, stk. 2, litra b), sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 22. januar 2007 bemyndigede Rådet Kommissionen til at indlede forhandlinger med Ukraine om indgåelse af en ny aftale mellem Unionen og Ukraine med henblik på at erstatte partnerskabs- og samarbejdsaftalen (1).

               (2)

               Forhandlingerne om associeringsaftalen mellem Den Europæiske Union og dens medlemsstater på den ene side og Ukraine på den anden side (i det følgende benævnt »aftalen«), der foregik under hensyntagen til de tætte historiske bånd og de gradvist tættere forbindelser mellem parterne samt deres ønske om at styrke og udvide disse forbindelser på en ambitiøs og innovativ måde, blev afsluttet med positivt resultat og parafering af aftalen i 2012.

               (3)

               Efter undertegnelsen af aftalens præambel, artikel 1 og afsnit I, II og VII på topmødet, der blev afholdt den 21. marts 2014 i Bruxelles mellem Unionen og dets medlemsstater på den ene side og Ukraine på den anden side, bør de tilbageværende dele af aftalen undertegnes på Unionens vegne.

               (4)

               Nærværende afgørelse vedrører udelukkende artikel 17 i aftalen, som indeholder specifikke forpligtelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område, og som er omfattet af anvendelsesområdet for tredje del, afsnit V, i traktaten om Den Europæiske Unions funktionsmåde. Formålet og indholdet af de nævnte bestemmelser er adskilt fra og uafhængig af formålet og indholdet af de andre bestemmelser i aftalen om oprettelse af en associering mellem parterne. En særskilt afgørelse vedrørende aftalens andre bestemmelser, i det omfang de endnu ikke var undertegnet den 21. marts 2014, vil blive vedtaget parallelt med nærværende afgørelse.

               (5)

               I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige og Irland.

               (6)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (7)

               Aftalen bør ikke fortolkes således, at den skaber rettigheder eller forpligtelser, som kan påberåbes direkte for Unionens eller medlemsstaternes domstole —

         VEDTAGET DENNE AFGØRELSE:
   Artikel 1
   1.   Der gives herved bemyndigelse til undertegnelse på Unionens vegne af associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side (i det følgende benævnt »aftalen«) for så vidt angår artikel 17 deri med forbehold af indgåelse af aftalen og i overensstemmelse med slutakten.
   2.   Teksten til aftalen er knyttet til Rådets afgørelse 2014/295/EU af 17. marts 2014 om undertegnelse på den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side for så vidt angår præamblen, artikel 1 og afsnit I, II og VII deri (2).
   Slutakten er knyttet til Rådets afgørelse 2014/668/EU af 23. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller (3), der vedtages parallelt med nærværende afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Aftalen må ikke fortolkes således, at den skaber rettigheder eller forpligtelser, som kan påberåbes direkte for Unionens eller medlemsstaternes domstole.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 23. juni 2014.

            På Rådets vegne

         C. ASHTON

            Formand

      (1)  Partnerskabs- og samarbejdsaftale om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side (EFT L 49 af 19.2.1998, s. 3).

      (2)  EUT L 161 af 29.5.2014, s. 1.

      (3)  Se side 1 i denne EUT.


title: Rådets afgørelse af 18. september 2006 om udnævnelse af et medlem af Det Rådgivende Udvalg for Euratoms Forsyningsagentur

text:
               6.10.2006

               DA

               Den Europæiske Unions Tidende

               C 241/5

      RÅDETS AFGØRELSE

   af 18. september 2006
   om udnævnelse af et medlem af Det Rådgivende Udvalg for Euratoms Forsyningsagentur
   (2006/C 241/05)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,
   under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),
   under henvisning til Rådets afgørelse af 12. juli 2005 om udnævnelse af medlemmerne af Det Rådgivende Udvalg for Euratoms Forsyningsagentur (3),
   under henvisning til udtalelse fra Kommissionen, og
   ud fra følgende betragtninger:

               (1)

               En plads som medlem af ovennævnte udvalg er blevet ledig, efter at Luis A. RICO URIOS er trådt tilbage, hvilket Rådet blev underrettet om den 18. januar 2006.

               (2)

               Den ledige plads bør derfor besættes.

               (3)

               Den spanske regering indstillede kandidaten den 22. februar 2006 —

         TRUFFET FØLGENDE AFGØRELSE:
   Eneste artikel
   Maria Jesús ONEGA COLADAS udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2007.

      Udfærdiget i Bruxelles, den 18. september 2006

            På Rådets vegne

         J. KORKEAOJA

            Formand

      (1)  EFT 27 af 6.12.1958, s. 534/58.

      (2)  EFT L 1 af 1.1.1995, s. 1.

      (3)  EUT C 178 af 20.7.2005, s. 1.


Avis juridique important

|

32004D0172

2004/172/EF: Rådets afgørelse af 10. februar 2004 om beskikkelse af en suppleant til Regionsudvalget

EU-Tidende nr. L 055 af 24/02/2004 s. 0053 - 0053

Rådets afgørelseaf 10. februar 2004om beskikkelse af en suppleant til Regionsudvalget(2004/172/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstillingen fra den spanske regering, ogud fra følgende betragtninger:(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).(2) Der er efter udløbet af Juan GONZALEZ BLASCOs mandatperiode blevet en plads ledig som suppleant til Regionsudvalget, hvilket Rådet blev underrettet om den 23. januar 2004 -TRUFFET FØLGENDE AFGØRELSE:Eneste artikelLaura DE ESTEBAN, Directora General - Gobierno de la Communidad Autónoma de Madrid, beskikkes som suppleant til Regionsudvalget som efterfølger for Juan GONZALEZ BLASCO for den resterende del af mandatperioden, dvs. indtil den 25. januar 2006.Udfærdiget i Bruxelles, den 10. februar 2004.På Rådets vegneC. McCreevyFormand(1) EFT L 24 af 26.1.2002, s. 38.


title: 2009/486/EF: Kommissionens afgørelse af 22. juni 2009 om indkøb af mund- og klovesygevirusantigener

text:
               23.6.2009

               DA

               Den Europæiske Unions Tidende

               L 160/27

      KOMMISSIONENS AFGØRELSE

   af 22. juni 2009
   om indkøb af mund- og klovesygevirusantigener
   (2009/486/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 14, andet afsnit,
   under henvisning til Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (2), særlig artikel 80, stk. 2, og
   ud fra følgende betragtninger:

               (1)

               I beslutning 90/424/EØF fastsættes de nærmere vilkår for Fællesskabets finansielle deltagelse i specifikke veterinærforanstaltninger. Heri skal indgå bekæmpelse af mund- og klovesyge. Beslutningen giver mulighed for at yde fællesskabsstøtte til tilvejebringelse af en fællesskabsreserve af mund- og klovesygevaccine og foreskriver fastlæggelse af størrelsen af Fællesskabets finansielle tilskud og de betingelser, der kan fastsættes herfor.

               (2)

               I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner (3) er der oprettet beholdninger af antigener til hurtig formulering af mund- og klovesygevacciner.

               (3)

               I henhold til direktiv 2003/85/EF skal Kommissionen sørge for, at der opbevares EF-beredskabslagre af koncentrerede, inaktiverede antigener til fremstilling af mund- og klovesygevacciner i EF-antigen- og vaccinebanken. Disse beredskabslagre skal af sikkerhedsgrunde opbevares på udpegede steder i fabrikantens bygninger.

               (4)

               Hvor mange doser og hvor mange forskellige stammer og undertyper af mund- og klovesygevirusantigener, der skal opbevares i EF-antigen- og vaccinebanken, bestemmes under hensyntagen til de anslåede behov i henhold til beredskabsplanerne i nævnte direktiv og den epidemiologiske situation, eventuelt efter høring af EF-referencelaboratoriet for mund- og klovesyge.

               (5)

               Forværringen af mund- og klovesygesituationen i visse dele af verden gør det nødvendigt, at visse antigenbeholdninger omgående suppleres pga. de risici for den epidemiologiske situation i Fællesskabet og de omkringliggende lande, der er forbundet med denne udvikling.

               (6)

               Ved beslutninger om indkøb af supplerende mængder og undertyper af mund- og klovesygevirusantigener bør der tages hensyn til de eksisterende mængder af sådanne antigener, til den kompatibilitet, der kræves med henblik på kombinering i polyvalente vacciner, og til antigenfabrikantens markedsføringstilladelse i mindst en af medlemsstaterne, jf. Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (4).

               (7)

               Der bør også tages hensyn til den rapport, som er udarbejdet af Food and Agriculture Organisation (FAO) World Reference Laboratory for Foot-and-Mouth Disease, som også fungerer som EF-referencelaboratorium for mund- og klovesyge, udpeget i henhold til Kommissionens beslutning 2006/393/EF (5), om en liste over prioriterede antigener, der anbefales for antigenbanker, som blev godkendt af det tekniske udvalg (6) i oktober 2008 og på den 77. samling for eksekutivkomitéen under FAO's Europæiske Kommission for Bekæmpelse af Mund- og Klovesyge (EuFMD) i december 2008 (7).

               (8)

               Når der træffes beslutning om udbudsprocedurerne, skal der tages hensyn til, at vacciner, såfremt det er i Fællesskabets interesse, kan leveres til endemiramte lande i overensstemmelse med artikel 12 i beslutning 90/424/EØF og artikel 83, stk. 3, i direktiv 2003/85/EF. Derfor skal antigenerne være fra samme producent for at kunne kombineres i de polyvalente vacciner af varierende sammensætninger, som er relevante i det pågældende lands situation. Det er således nødvendigt at følge den forhandlingsprocedure, der er anført i artikel 126, stk. 1, litra b) og litra g), nr. i), i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (8).

               (9)

               I henhold til artikel 80, stk. 4, i direktiv 2003/85/EF fastsættes betingelserne for oprettelse og vedligeholdelse af EF-beredskabslagre af antigen og godkendte vacciner i fremstillingsvirksomheder i en kontrakt, der indgås mellem Kommissionen og fremstillingsvirksomhederne.

               (10)

               I henhold til direktiv 2003/85/EF skal oplysningerne om mængder og undertyper af antigener og godkendte vacciner, der er oplagret i EF-antigen- og vaccinebanken, behandles som klassificerede oplysninger. Oplysningerne i bilaget til nærværende afgørelse vedrørende de mængder og undertyper af mund- og klovesygevirusantigener, der skal indkøbes, bør derfor ikke offentliggøres.

               (11)

               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

         TRUFFET FØLGENDE AFGØRELSE:
   Artikel 1
   1.   Kommissionen indkøber inden den 31. december 2009 koncentrerede og inaktiverede mund- og klovesygevirusantigener i de mængder og undertyper, der er angivet i bilaget.
   2.   Kommissionen sørger for, at de i stk. 1 omhandlede antigener inden 31. december 2009 fordeles mellem og opbevares på de to udpegede steder i fabrikantens bygninger i overensstemmelse med bilaget.
   3.   Kommissionen sørger ligeledes for formulering, fremstilling, aftapning, mærkning og distribution af de vacciner, der er fremstillet af disse antigener.
   4.   Foranstaltningerne i stk. 1, 2 og 3 gennemføres af Kommissionen i samarbejde med den virksomhed, der fremstiller de pågældende antigener, der allerede er oplagret i EF-antigen- og vaccinebanken.
   Artikel 2
   1.   Fællesskabets finansielle bidrag til de foranstaltninger, der er omhandlet i artikel 1, stk. 1, 2 og 3, udgør 100 % af de afholdte omkostninger dog højst 4 706 950 EUR.
   2.   Kommissionen indgår en kontrakt om indkøb af de antigener, der er omhandlet i artikel 1, stk. 1, og om levering og oplagring heraf i EF-antigen- og vaccinebanken samt en anden kontrakt om foranstaltninger vedrørende formulering, fremstilling, aftapning, mærkning og distribution af vaccine fremstillet af sådanne antigener.
   3.   Generaldirektøren for Generaldirektoratet for Sundhed og Forbrugere bemyndiges til på Kommissionens vegne at underskrive kontrakten omhandlet i stk. 2.
   Artikel 3
   I henhold til artikel 80, stk. 3, i direktiv 2003/85/EF offentliggøres bilaget til denne afgørelse ikke.

      Udfærdiget i Bruxelles, den 22. juni 2009.

            På Kommissionens vegne

         Androulla VASSILIOU

            Medlem af Kommissionen

      (1)  EFT L 224 af 18.8.1990, s. 19.

      (2)  EUT L 306 af 22.11.2003, s. 1.

      (3)  EFT L 368 af 31.12.1991, s. 21.

      (4)  EFT L 311 af 28.11.2001, s. 1.

      (5)  EUT L 152 af 7.6.2006, s. 31.

      (6)  http://www.fao.org/ag/againfo/commissions/en/documents/reports/erice/APPENDIX_05.pdf

      (7)  http://www.fao.org/ag/againfo/commissions/docs/excom77/App05.pdf

      (8)  EFT L 357 af 31.12.2002, s. 1.


title: 2008/498/EF: Europa-Parlamentets afgørelse af 24. april 2007 om decharge for gennemførelsen af Den Europæiske Unions almindelige budget for regnskabsåret 2005, Sektion II - Rådet

text:
               15.7.2008

               DA

               Den Europæiske Unions Tidende

               L 187/20

         EUROPA-PARLAMENTETS AFGØRELSE
   af 24. april 2007
   om decharge for gennemførelsen af Den Europæiske Unions almindelige budget for regnskabsåret 2005, Sektion II — Rådet
   (2008/498/EF)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2005 (1),
   der henviser til De Europæiske Fællesskabers endelige årsregnskab for regnskabsåret 2005 — Bind I (C6-0466/2006) (2),
   der henviser til Rådets årsberetning til dechargemyndigheden om de interne revisioner, der er foretaget i 2005,
   der henviser til Revisionsrettens årsberetning om gennemførelsen af budgettet for regnskabsåret 2005 og dens særberetninger med de kontrollerede institutioners svar (3),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
   der henviser til EF-traktatens artikel 272, stk. 10, og artikel 274, 275 og 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0108/2007),

               1.

               meddeler Rådets generalsekretær decharge for gennemførelse af Rådets budget for regnskabsåret 2005;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der udgør en integrerende del heraf, til Rådet, Kommissionen, Domstolen, Revisionsretten og Den Europæiske Investeringsbank samt til medlemsstaternes nationale og regionale revisionsinstitutioner og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT L 60 af 8.3.2005.

      (2)  EUT C 264 af 31.10.2006, s. 1.

      (3)  EUT C 263 af 31.10.2006, s. 1.

      (4)  EUT C 263 af 31.10.2006, s. 10.

      (5)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).
    ---documentbreak---

               15.7.2008

               DA

               Den Europæiske Unions Tidende

               L 187/21

         EUROPA-PARLAMENTETS BESLUTNING
   af 24. april 2007
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2005, Sektion II — Rådet
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2005 (1),
   der henviser til De Europæiske Fællesskabers endelige årsregnskab for regnskabsåret 2005 — Bind I (C6-0466/2006) (2),
   der henviser til Rådets årsberetning til dechargemyndigheden om de interne revisioner, der er foretaget i 2005,
   der henviser til Revisionsrettens årsberetning om gennemførelsen af budgettet for regnskabsåret 2005 og dens særberetninger med de kontrollerede institutioners svar (3),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
   der henviser til EF-traktatens artikel 272, stk. 10, og artikel 274, 275 og 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0108/2007),

               1.

               bemærker, at Rådets disponible forpligtelsesbevillinger i 2005 samlet udgjorde 588 182 640,52 EUR med en udnyttelsesgrad på 96,69 %;

               2.

               bemærker, at Rådets årsregnskab efter indførelsen af periodiseringsprincippet pr. 1. januar 2005 udviser et positivt resultat på 19 386 891,40 EUR og identiske beløb (398 520 004,03 EUR) i aktiver og passiver;

               3.

               beklager, at Rådet i modsætning til andre institutioner ikke forelægger Europa-Parlamentet en årlig aktivitetsrapport under henvisning til gentlemanaftalen af 1970 (vedtagelsen optaget i protokollen fra Rådets møde den af 22. april 1970) og at finansforordningen ikke indeholder noget tilsvarende krav; opfordrer Rådet til at genoverveje beslutningen om ikke at offentliggøre en aktivitetsrapport for at være mere ansvarlig over for offentligheden og skatteyderne;

               4.

               henviser til Revisionsrettens resultater (punkt 10.11) om, at til trods for at Rådet ændrede refusionsordningen for rejseudgifter, som afholdes af medlemmer af rådsmedlemmernes delegation, og som i stort omfang har reduceret den finansielle byrde, var der ikke foretaget tilstrækkelig kontrol af medlemsstaternes opgørelser inden udbetalingen af raten i juli 2005;

               5.

               noterer sig den interne revisors årsberetning, hvori den interne revisor med hensyn til tjenesterejseudgifter, som afholdes af medlemmer af rådsmedlemmernes delegation, understreger behovet for mere gennemsigtighed med hensyn til møders og refunderede udgifters berettigelse og henstiller til nedsættelse af en arbejdsgruppe for at undersøge sådanne tilfælde;

               6.

               noterer sig Rådets svar til Revisionsretten om, at Rådssekretariatet nu er i færd med at revidere ordningen på grundlag af Rådssekretariatets interne revisionstjenestes rapport om, hvordan den nye refusionsordning for rejseudgifter for rådsmedlemmernes mødedeltagere fungerer et år efter dens indførelse i 2004; bemærker, at hver delegation nu modtager et begrænset budget med et loft fra Rådssekretariatet;

               7.

               minder om, at Rådssekretariatet ikke var villig til officielt at besvare et spørgeskema til alle institutioner (herunder Europa-Parlamentet) om anvendelsen af tjenestebiler under henvisning til ovennævnte gentlemanaftale;

               8.

               påpeger, at gentlemanaftalen foreskriver med hensyn til den sektion af budgettet, som vedrører Europa-Parlamentet, at
               »Rådet forpligter sig til ikke at ændre overslaget over Europa-Parlamentets udgifter. Denne forpligtelse gælder kun i det omfang, dette overslag ikke griber ind i fællesskabsbestemmelserne, særlig for så vidt angår vedtægten for tjenestemændene og ansættelsesvilkårene for øvrige ansatte samt institutionernes hjemsted.«

               9.

               mener, at det kan blive nødvendigt at revidere gentlemanaftalen i betragtning af dens alder og den betydelige forskel mellem de anvendte ord og den betydning og fortolkning, som de tillægges;

               10.

               er af den opfattelse, at det kompromis, som består af en uformel dialog mellem Rådet og det kompetente udvalgs formand og ordfører, bør udvides til at omfatte et medlem fra hver politisk gruppe; pålægger sit kompetente udvalg at indlede forhandlinger med Rådet med henblik på at indføre ændrede ordninger for den uformelle dialog i rette tid inden den næste dechargeprocedure;

               11.

               bemærker, at Revisionsretten i sin særberetning nr. 9/2006 konstaterede, at udgiften pr. oversat side i Rådet var 276 EUR (i modsætning til 194 EUR i Kommissionen og 119 EUR i Europa-Parlamentet); bemærker, at denne forskel delvis skyldes Rådssekretariatets succes med at reducere antallet og længden af de dokumenter, som sendes til oversættelse, og udarbejde en oversigt over kernedokumenter, og at Rådet til sin tid har planer om betydeligt at reducere antallet af oversættere;

               12.

               kræver den størst mulige åbenhed inden for den fælles udenrigs- og sikkerhedspolitik (FUSP); anmoder Rådet om at sikre, at der ifølge punkt 42 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (6) ikke må forekomme nogen aktionsbevillinger inden for området FUSP i Rådets budget; forbeholder sig ret til i tilfælde af en overtrædelse af aftalen at træffe de nødvendige forholdsregler.

      (1)  EUT L 60 af 8.3.2005.

      (2)  EUT C 264 af 31.10.2006, s. 1.

      (3)  EUT C 263 af 31.10.2006, s. 1.

      (4)  EUT C 263 af 31.10.2006, s. 10.

      (5)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

      (6)  EUT C 139 af 14.6.2006, s. 1.


Avis juridique important

|

32000D0144

2000/144/FUSP: Rådets afgørelse af 14. februar 2000 om oprettelse af Det Midlertidige Militære Organ

EF-Tidende nr. L 049 af 22/02/2000 s. 0002 - 0002

RÅDETS AFGØRELSEaf 14. februar 2000om oprettelse af Det Midlertidige Militære Organ(2000/144/FUSP)RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 28, stk. 1,under henvisning til traktaten om oprettelse af Det Europæiske Fællesskab, særlig artikel 207,under henvisning til artikel 25 i traktaten om Den Europæiske Union, ogud fra følgende betragtning:Som led i styrkelsen af den fælles udenrigs- og sikkerhedspolitik (FUSP) og navnlig den fælles europæiske sikkerheds- og forsvarspolitik, jf. artikel 17 i traktaten om Den Europæiske Union, anmodede Det Europæiske Råd på mødet den 10.-11. december 1999 i Helsingfors Rådet om fra marts 2000 at oprette de midlertidige organer og ordninger, der er nødvendige for at gennemføre den fælles europæiske sikkerheds- og forsvarspolitik -TRUFFET FØLGENDE AFGØRELSE:Artikel 1Der oprettes et midlertidigt militært organ bestående af repræsentanter for medlemsstaternes forsvarschefer med henblik på at yde militær rådgivning til Den Politiske Komité, herunder også i sammensætningen Den Politiske og Sikkerhedspolitiske Interimskomité, og til generalsekretæren/den høje repræsentant. Det bistås af de militære eksperter, som medlemsstaterne udstationerer ved Generalsekretariatet for Rådet.Artikel 21. Denne afgørelse træder i kraft den 1. marts 2000.2. Den anvendes, indtil stående organer for den fælles europæiske sikkerheds- og forsvarspolitik er oprettet.Artikel 3Denne afgørelse offentliggøres i Tidende.Udfærdiget i Bruxelles, den 14. februar 2000.På Rådets vegneJ. GAMAFormand


title: 2009/754/EF: Rådets afgørelse af 24. september 2009 om beskikkelse af et spansk medlem af og en spansk suppleant til Regionsudvalget

text:
               14.10.2009

               DA

               Den Europæiske Unions Tidende

               L 269/25

      RÅDETS AFGØRELSE

   af 24. september 2009
   om beskikkelse af et spansk medlem af og en spansk suppleant til Regionsudvalget
   (2009/754/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra den spanske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1).

               (2)

               Der er blevet en plads ledig som medlem af Regionsudvalget, efter at Juan José IBARRETXE MARKUARTU's mandat er udløbet. Der er blevet en plads ledig som suppleant til Regionsudvalget, efter at Iñaki AGUIRRE ARIZMENDI's mandat er udløbet —

         TRUFFET FØLGENDE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2010:

               a)

               som medlem:

                           —

                           Francisco Javier LÓPEZ ÁLVAREZ, Presidente del Gobierno Vasco,

                     og

               b)

               som suppleant:

                           —

                           Guillermo ECHENIQUE GONZÁLEZ, Secretario General de Acción Exterior, País Vasco.

         Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 24. september 2009.

            På Rådets vegne

         M. OLOFSSON

            Formand

      (1)  EUT L 56 af 25.2.2006, s. 75.


Vigtig juridisk meddelelse

|

31990Y0412(02)

Afgørelse nr. 140 af 17. oktober 1989 om den omregningskurs, der af institutionen på en helt arbejdslos grænsearbejders bopælssted skal anvendes på den sidste løn, denne arbejdstager modtog i den kompetente stat

EF-Tidende nr. C 094 af 12/04/1990 s. 0004 - 0004

		AFGØRELSE Nr. 140af 17. oktober 1989om den omregningskurs, der af institutionen på en helt arbejdsløs grænsearbejders bopælssted skal anvendes på den sidste løn, denne arbejdstager modtog i den kompetente stat(90/C 94/04)DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HARunder henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, ifølge hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,under henvisning til artikel 68, stk. 1, og artikel 71, stk. 1, litra a), ii), i forordning (EØF) nr. 1408/71, ogud fra følgende betragtninger:I sag 67/79 (Fellinger) afsagde De Europæiske Fællesskabers Domstol den 28. februar 1980 dom, hvis konklusion lyder således:»Artikel 68, stk. 1, i forordning (EØF) nr. 1408/71 skal på baggrund af Traktatens artikel 51 og dennes formål fortolkes således, at i tilfælde, hvor en grænsearbejder i den i artikel 1, litra b), i nævnte forordning forudsatte betydning er helt arbejdsløs, skal den kompetente institution i den medlemsstat, hvor arbejdstageren har bopæl, og hvis lovgivning bestemmer, at ydelserne beregnes på grundlag af størrelsen af den tidligere løn, beregne ydelserne uf fra den løn, arbejdstageren modtog under sin seneste beskæftigelse i den medlemsstat, hvor han havde beskæftigelse, umiddelbart før han blev arbejdsløs«,det er derfor nødvendigt at fastsætte, hvilken omregningskurs der skal anvendes ved omregning af arbejdstagerens løn til bopælsstatens valuta -TRUFFET FØLGENDE AFGØRELSE:1. Ved samtidig anvendelse af bestemmelserne i artikel 68, stk. 1, og artikel 71, stk. 1, litra a), ii), i forordning (EØF) nr. 1408/71 skal institutionen i den medlemsstat, hvor den helt arbejdsløse grænsearbejder er bosat, til denne stats valuta omregne den løn, arbejdstageren modtog under sin seneste beskæftigelse i den kompetente stat, umiddelbart før han blev arbejdsløs, ved at anvende den i artikel 107, stk. 1 i forordning (EØF) nr. 574/72 omhandlede omregningskurs for den måned, hvor den sidste løn er blevet udbetalt.2. Denne afgørelse offentliggøres i De Europæiske Fællesskabers Tidende.Den træder i kraft den første dag i den måned, der følger efter offentliggørelsen.Formandfor Den Administrative KommissionM. MOUSSEAU--------------------------------------------------


Avis juridique important

|

31998D0646

98/646/EF: Rådets afgørelse af 13. november 1998 vedtaget på grundlag af artikel J.4, stk. 2, i traktaten om Den Europæiske Union, om overvågning af situationen i Kosovo

EF-Tidende nr. L 308 af 18/11/1998 s. 0001 - 0002

RÅDETS AFGØRELSE af 13. november 1998 vedtaget på grundlag af artikel J.4, stk. 2, i traktaten om Den Europæiske Union, om overvågning af situationen i Kosovo (98/646/FUSP) RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel J.4, stk. 2,under henvisning til erklæring nr. 30 om Den Vesteuropæiske Union (WEU) i slutakten til traktaten, ogud fra følgende betragtninger:Rådet vedtog den 26. oktober 1998 en erklæring om en omfattende løsningsmodel for Kosovo, der skal omfatte fuld støtte fra Den Europæiske Union til de aftaler, der blev undertegnet i Beograd den 16. oktober 1998 mellem Forbundsrepublikken Jugoslavien (FRJ) og OSCE og den 15. oktober 1998 mellem FRJ og NATO, og til OSCE og verifikationsmissionen, samt om Den Europæiske Unions vilje til at bistå flygtninge og fordrevne;Den Europæiske Unions aktion som beskrevet ovenfor forudsætter, at der foreligger nøjagtige oplysninger om situationen i Kosovo; sådanne oplysninger vil lettere kunne indhentes på grundlag af fortolkning af satellitbilleder;WEU-Satellitcentret har bl.a. til opgave at levere oplysninger på grundlag af fortolkning af satellitbilleder inden for generel sikkerhedsovervågning, især generel overvågning af områder af interesse for WEU på grundlag af et mandat fra Rådet og støtte til traktatverifikation;Den Europæiske Union bør derfor benytte WEU -TRUFFET FØLGENDE AFGØRELSE:Artikel 1 Den Europæiske Union anmoder WEU om at fremskaffe relevante oplysninger fra WEU-Satellitcentret vedrørende- situationen med hensyn til gennemførelse af de aftaler, der blev undertegnet i Beograd den 16. oktober 1998 mellem FRJ og OSCE og den 15. oktober 1998 mellem FRJ og NATO,og- situationen for flygtninge og fordrevne og infrastrukturen for dissesåledes at Den Europæiske Union kan bidrage til den overvågning, der er nødvendig for, at OSCE's verifikationsmission i Kosovo kan blive en succes.Artikel 2 Denne afgørelse meddeles WEU i overensstemmelse med konklusionerne fra Rådets samling den 14. maj 1996 om fremsendelse af dokumenter fra den Europæiske Union til WEU.Artikel 3 Denne afgørelse træder i kraft på datoen for vedtagelsen.Artikel 4 Denne afgørelse offentliggøres i EF-Tidende.Udfærdiget i Bruxelles, den 13. november 1998.På Rådets vegneJ. FARNLEITNERFormandErklæring fra den danske delegation I overensstemmelse med del C i den afgørelse, der blev vedtaget på Det Europæiske Råds møde i Edinburgh den 11. og 12. december 1992, deltager Danmark ikke, udarbejdelsen og iværksættelsen af afgørelser og aktioner under Unionen, der har indvirkning på forsvarsområdet.Den danske regering har besluttet, at Danmark ikke deltager i Rådets afgørelse på grundlag af artikel J.4, stk. 2, om overvågning af situationen i Kosovo.I overensstemmelse med Edinburgh-afgørelsen vil Danmark ikke hindre, at der udvikles et snævrere samarbejde mellem medlemsstater på dette område. Følgelig hindrer ovennævnte holdning ikke, at Rådets afgørelse vedtages.